
Nicolae Sfetcu: Ce este telelucrul (telemunca, telework)? 


În ultimii ani, s-au dezvoltat rapid noi tehnologii informaţionale şi de comunicare, astfel 
încât în centrul dezbaterilor ştiinţifice, politice şi economice din ultima perioadă a stat apariția 
şi dezvoltarea Societăţii Informaționale, generatoare de noi oportunități de muncă dar şi de 
schimbări esenţiale în ceea ce priveşte natura muncii şi modul de lucru, schimbări comparabile cu 
cele petrecute în revoluţia industrială. 

În acest context, telelucrul (TL) a devenit domeniu strategic din punct de vedere teoretic şi 
practic, deoarece: 

* reprezintă o soluţie cu potențial practic important; 

* se poate dezvolta repede; 

* poate influenţa în bine viața multor europeni; 

* este un excelent promotor al noilor procese şi tehnologii avansate; 

* este o componentă a noii revoluții ştiinţifice şi tehnologice, orientată spre societatea 
bazată pe informaţie şi cunoaștere. 

TL, ca un nou mod de a lucra prin efectuarea unei activități (forme de muncă) flexibile în 
timp şi la distanţă, utilizând tehnologia informaţională și comunicațiile avansate, se concretizează 


în teleactivități şi teleservicii. 


Ce este telelucrul 


Telelucrul este activitatea prin care se utilizează Tehnologia Informaţiei şi Comunicaţiilor 
(TIC) pentru realizarea unei activităţi lucrative la distanta de locul unde este nevoie de rezultatul 


muncii sau de locul unde s-ar fi desfăşurat munca in mod normal. 

Telelucrul include: 


Telelucrul mobil: când o parte din personalul unei firme (TIC), care ii permite sa fie mai 
mult timp in contact cu clienţii sau sa livreze, in timp ce nu este la birou, o serie de servicii care 
implica, in mod normal, prezenta in birourile companiei. 

Telecentre: oferă facilitaţi de birouri locale pentru persoanele care nu vor sa lucreze acasă, 
dar intenționează sa profite de avantajele oferite de TL. Fiecare angajat lucrează in biroul firmei 
aflat cel mai aproape de el sau cel mai convenabil, iar aceste centre sunt cuplate prin rețeaua 
electronica. Ele pot aparţine unei singure companii sau compania interesata poate să închirieze o 
parte din acestea in scopul telelucrului. 

Telecomunitati (Telecottages): comunităţi locale cu acces, datorita marii performante a 
TIC, la avantajele dezvoltării si la societatea care îi lipsește unui lucrător acasă, numite așa datorită 
originii lor in zonele rurale. Prima telecomunitate a existat in Scandinavia. Telecomunitățile au 
următoarele avantaje 

* posibilităţi îmbunătăţite de instruire; 

* regenerare economica; 

* rol social. 

Modificare funcţională: funcţiile afacerii care iniţial erau localizate aproape de client sunt 
concentrate si livrate la distanta; activităţile includ: 

* front office - vânzări care înainte erau efectuate "in drumul cumpărătorului", iar acum 
sunt făcute prin telefon sau rețea; 

* back office - acele activităţi de întreţinere si service realizate înainte "la fața locului", care 
sunt îndeplinite oriunde in lume, folosindu-se accesul la distanta. 

Se poate considera, de asemenea, ca TL include echipe de lucru dispersate prin care, de 


€X., o companie de engineering foloseşte trei sau mai multe echipe in zone geografice diferite, fapt 

care ii permite sa lucreze 24 ore pe zi, datorita decalajului orar dintre zone, fiecare echipa "predând 
ștafeta" alteia la sfârşitul zilei sale de lucru. 

La toate aceste terminologii şi clasificări consacrate se poate adăuga o noțiune folosită în 
prezent pe Internet, dar care nu este legata in mod special de conceptul de telelucru: comunitățile 
virtuale. Aceste "oraşe ale Internetului" cunosc în prezent o dezvoltare exploziva, constituindu-se, 
în același timp, ca principalele centre de inițiere şi dezvoltare a multor telelucrători. 

De asemenea, o activitate de viitor în domeniul TL o reprezintă înființarea unor companii 
virtuale fără statut juridic, in cadrul cărora mai mulți telelucrători cu calități complementare se 
unesc pentru a satisface, simultan, o gama cat mai diversa de solicitări, unindu-și eforturile si 


ajutându-se reciproc. 


Definitii 

Telelucrul este, prin definiţie, activitatea prin care se utilizează calculatoarele si 
telecomunicaţiile pentru a schimba geografia de lucru acceptata. 

Telecomutarea este un termen folosit in SUA, in timp ce termenul de telelucru se folosește 
mai mult in Europa. 

Termenul de telecomutare a fost folosit pentru prima data de Jack Nilles, care a jucat un 
rol principal in promovarea acestui concept în SUA, fiind apoi popularizat de futuristul Francis 
Kinsman în cartea sa Telecomutatorii (1987). Termenul de telelucru a fost popularizat în Europa 
de Comisia Europeana, care a sponsorizat importante cercetări in domeniu. 

Legat de aceasta activitate, se utilizează următoarea terminologie specifică: 

Telelucrător, telecomutator: cineva care lucrează acasă tot timpul sau o parte din el. 
Termenul poate, de asemenea, sa se refere la cineva care comuta pe o distanta mica, de exemplu 


la un telecentru, in loc sa lucreze într-un sediu mai îndepărtat. Telelucrătorii pot fi: 

* cu contract 
* semiangajați sau liber profesionişti (freelancers) 
* informali sau iliciți 


* antreprenorial. 


Cine poate fi numit telelucrător? 

"Persoana care lucrează în mod regulat minim o zi (ca zi de muncă) pe săptămână, de la 
distanță, pe baza unui contract scris sau a unei înțelegeri mutuale, folosind echipamente și 
tehnologie de telecomunicaţii”. 

Unii autori fac chiar distincţie între următoarele categorii: 

* telelucrători „marginali": una-două zile pe lună lucrate la domiciliu; 

* telelucrători „substanțiali”: cu una sau mai multe zile pe săptămână; 

* telelucrători „dominanţi”: cu trei sau mai multe zile pe săptămână. 

După cum se poate observa, esenţial în definirea acestor concepte este faptul că 
supervizarea muncii, contactele cu șefii (ierarhia superioară), cu colegii şi cu beneficiarii sau 
clienţii trebuie realizate - cel puțin parțial - prin telecomunicaţii, precum și rezultatele muncii 
trebuie să fie prezentate în acest mod. 

Trebuie făcută distincția între angajați şi persoanele care lucrează pe cont propriu. 
Persoanele care lucrează pe cont propriu au ca loc de muncă propria locuinţă, comunicând prin 
reţele de telecomunicaţii; nu orice lucrător la domiciliu este însă obligatoriu şi un telelucrător. 

De asemenea, trebuie făcută o distincţie clară între persoanele care lucrează acasă peste 
programul normal de lucru, permanent sau doar la sfârșit de săptămână şi telelucrători. 

Telelucrătorii pot fi: 


* persoane care lucrează la domiciliu; 

* persoane care se deplasează frecvent la domiciliul clienţilor, dar al căror loc de muncă 
este acasă; 

* persoane care lucrează în centre de telelucru. 

Lucrul flexibil (Flexible Working): un centru de lucru care foloseşte o larga paleta de noi 
practici, inclusiv flexibilitate in localizarea lucrului. Aici se poate încadra si ideea de "hot desk": 
în loc ca fiecare angajat să aibă biroul și calculatorul propriu, aceştia folosesc de fiecare dată 
locurile disponibile în acel moment. 

Telelucrul concentrativ: concept folosit (de exemplu) de Dell si American Express, care au 
utilizat telelucrători dispersați în anumite centre delimitate geografic. 

Telelucrul offshore: presupune comutarea activităţii departe de regiunea, orașul sau țara în 
care domiciliază lucrătorul, datorită facilităților fiscale oferite. 

Telelucrul nomad: lucrătorii "nomazi" sunt obligaţi să călătorească în permanenţă, locul de 


muncă fiind oriunde se întâmplă să poposească. 


